જોકે વરસાદે વિરામ લેતા ધીમે ધીમે વરસાદી ભરાયેલા પાણીનો નિકાલ થયો હતો. હિંમતનગર તાલુકાના હમીરગઢ નજીક અંડરબ્રીજમાં પાણી ભરાતા રસ્તો બંધ થયો હોવાની કેટલાક સ્થાનિક ગ્રામજનોએ જિલ્લા ડીઝાસ્ટર વિભાગને જાણ કરી હતી. ઉપરાંત જિલ્લાના તલોદ તાલુકામાં ૦૧ ઇંચ, જયારે ઇડરમાં અડધો ઇંચ વરસાદ નોંધાયો હતો તેમજ ખેડબ્રહ્મા, પોશીના, પ્રાંતિજ, વડાલી અને વિજયનગર પંથકમાં પણ કાળા ડીબાંગ વાદળો વચ્ચે વરસાદી ઝાપટા પડતા વાતાવરણમાં ઠંડક ફેલાઇ ગઇ હતી. જિલ્લામાં વાવણી લાયક વરસાદ થતા જ ખેડૂતો પણ ખુશખુશાલ જોવા મળ્યા છે. તો બીજી તરફ અસહ્ય બાફ અને ઉકળાટ બાદ વરસેલા વરસાદના કારણે વાતાવરણમાં ઠંડક પ્રસરી હતી.